  Майя Бывальцева 22-тӥ инвожое, Буре ваён но кайгырон нуналэ, Ижкарысь урамъёстӥ киросэн вамыштон ортчиз. Со сярысь Ижысь епархилэн пресс-службаез ивортэ. Солэсь азьвыл 4 часын ӵукна Ижысь но Удмуртиысь митрополит Викторин Михаил Архангеллы сӥзем соборын вӧсяськон ортчытӥз. Вӧсяськем бере люкаськемъёс Уйпал шайвылысь мемориал доры вамыштӥзы. Отын ож аръёсы Ижкарысь госпитальёсын кулэм ожгарчиос ватэмын. Тросэз татын ватэмъёс 20-тӥ, 22-тӥ аръёсы вордскемын. 1941-тӥ арын инвожо кутсконлы соос егитэсь, ваньзы улэпесь на, соосты оже ӧз басьтэ на. <…> Туннэ киросэн ортчеммылэсь котькуд вамышез котькуд кулэмлы сӥзьысал ке. 27 миллион быремъёс. Кӧня вамыш асьмеос ортчыны кулэ, котькудзэс озьы буре ваён понна Ижысь но Удмуртиысь митрополит Викторин22-тӥ инвожое киросэн вамыштон ужрадэз митрополит арлы быдэ ортчытъяны ӵектӥз но мукет вӧсьчиосын ӵош ожгарчиослы синпелет доры сяськаос понӥз. Киросэн вамыштон Буре ваён но кайгырон нуналэ 9 фото Тодэ вайытом, Буре ваён но кайгырон нуналэ Удмуртия «Минута молчания», «Свеча памяти» но «Красная гвоздика» огъяросси акциос борды итӥськоз.  Тегъёс: Ижкар МитрополитВикторин Удмуртия вӧсьлык БыдӟымАтыкайож буреваён  